# El manual de l'&akregator;

Frank
Osterfeld

    frank.osterfeld@kdemail.net

Anne-Marie
Mahfouf

    &Anne-Marie.Mahfouf.mail;

&traductor.Antoni.Bella;
2006
Frank Osterfeld
2006
&Anne-Marie.Mahfouf;
&FDLNotice;
28 de juliol de 2016
5.3.40 (Aplicacions 16.08)

L'&akregator; és un programa de lectura RSS i altres fonts de notícies en línia.

KDE
Akregator

## Introducció

### Què és l'&akregator;?

L'&akregator; és una aplicació &kde; per a la lectura de fonts de notícies en línia. Compta amb una interfície potent i fàcil d'usar per a la lectura de fonts i la seva gestió.

L'&akregator; és un programa lleuger i ràpid per als articles de notícies proporcionats per les fonts, admet totes les versions utilitzades comunament per les fonts RSS i Atom. La seva interfície és similar a la dels programes de correu electrònic, per tant, esperem que sigui molt familiar per a l'usuari. característiques útils inclouen la cerca entre els títols de l'article, la gestió de fonts en carpetes i configuració per a les preferències d'arxivament. Les fonts es poden mostrar d'una manera similar als correus electrònics. Els llocs web relacionats amb una font es poden mostrar al navegador incrustat de l'&akregator; o, a elecció dels usuaris, obrir-los en un navegador extern.

### Fonts RSS i Atom

RSS (Really Simple Syndication) és un format basat en &XML; utilitzat per a la publicació de notícies o articles en una forma llegible des d'una màquina. Un fitxer RSS o Atom s'anomena també una font. Un programa que es pot usar per a llegir aquestes fonts s'anomena un lector de fonts o agregador, d'aquí el títol de l'aplicació, &akregator;.

L'&akregator; extreu automàticament els articles nous des de les fonts i els mostra en una forma accessible per l'usuari. L'usuari pot, per tant estalviar temps amb els llocs web visitats amb regularitat, atès que ja no necessita comprovar manualment si hi ha disponibles noves peces d'informació.

RSS està disponible en diferents versions que no són compatibles entre si (aquesta situació és causa de la competició entre les empreses): RSS 0.9, RSS 1.0 i RSS 2.0. Atom també és un llenguatge de fonts basat en &XML; que ha estat redissenyat per adaptar-se a les necessitats dels autors de blogs i llocs de notícies. Atom intenta substituir les fonts RSS i eliminar la incertesa amb les incompatibilitats entre les diferents versions de RSS.

## Inici ràpid amb l'&akregator;

En aquesta secció es descriu com començar a utilitzar l'&akregator;. S'explica la interfície d'usuari i mostra com afegir la vostra pròpia font a la llista. Aquesta secció és particularment interessant si no esteu familiaritzat amb el concepte agregador de fonts RSS/Atom.

### La finestra principal

En iniciar l'&akregator;, veureu la seva finestra principal: Finestra principal de l'&akregator; Finestra principal de l'&akregator;

La finestra principal es compon de la llista de fonts, la llista i el visor d'articles.

La llista de fonts es troba a l'esquerra. En l'arbre, teniu les fonts de notícies que podeu seleccionar. Una font de notícies és un recull d'articles: per exemple, les notícies recents d'un lloc de notícies o les entrades noves d'un blog. La llista per omissió conté les fonts relacionades amb el projecte &kde;, però és clar, podeu afegir les vostres pròpies fonts i eliminar les que no us interessin.

La part superior dreta és la llista d'articles. Conté tots els articles de la font d'informació seleccionada a la llista de fonts (si està buida, primer haureu d'obtenir la font). La llista mostra els títols dels articles i la data de publicació. Per omissió, els últims articles estaran a la part superior. La llista d'articles La llista d'articles per a una font

Si seleccioneu un article, aquest apareixerà en el visor d'articles a la part inferior dreta de la finestra. Depenent de la font, aquest contindrà només un títol, un breu resum o tot el contingut de l'article. Llegint un article de Planet &kde; Llegint un article de Planet &kde;

### Afegir una font

L'&akregator; proporciona algunes fonts relacionades amb el &kde; -per descomptat, probablement voldreu afegir les vostres pròpies fonts-. Els millors candidats són els llocs de notícies que visiteu amb regularitat.

- Aneu al menú Font i seleccioneu Afegeix una font... o utilitzeu la drecera de teclat per omissió (Inser). Apareixerà el següent diàleg, amb una línia d'entrada anomenada URL de la font:. Afegint una font nova Afegint una font nova

- Introduïu `planet.ubuntu.com` o `http://planet.ubuntu.com` en la línia d'edició al costat de l'URL de la font i feu clic a D'acord.

- Apareixerà el diàleg de configuració de la font i podreu modificar les opcions per omissió. Una vegada satisfet amb els ajustaments de la font, feu clic a D'acord una altra vegada. El diàleg de propietats de la font El diàleg de propietats de la font

- Ara Planet Ubuntu ha estat afegit a la vostra llista de fonts.

Hi ha diverses altres maneres de trobar i afegir fonts interessants. Dins del &kde;, navegant per llocs web amb el &konqueror; si es detecta una font de notícies compatible en la pàgina web us mostrarà la familiar icona RSS a la part inferior dreta. Simplement feu clic sobre la icona i trieu Afegeix aquesta font a l'&akregator;: Troba automàticament les fonts a través del &konqueror; Troba automàticament les fonts a través del &konqueror; En les pàgines amb aquest RSS o la seva icona , feu clic dret sobre la icona i trieu al menú contextual Copia l'adreça de l'enllaç: Troba automàticament les fonts a través del &konqueror; Troba automàticament les fonts a través del &konqueror;

Canvieu a l'&akregator;, seleccioneu Afegeix una font... i l'URL de la font s'omplirà amb l'adreça de l'enllaç.

Totes les fonts afegides utilitzant aquests procediments apareixeran a la carpeta Fonts importades a la llista de fonts, i des d'allà podreu utilitzar el ratolí per arrossegar-les a una carpeta diferent.

### Crear una carpeta

Després d'afegir les vostres pròpies fonts, possiblement voldreu agrupar-les d'alguna manera, en lloc de deixar-les sense classificar. Així que crearem una carpeta per a la font Planet Ubuntu que acabeu d'afegir:

- Seleccioneu la carpeta pare de la carpeta nova. En aquest exemple, triem Totes les fonts.

- Obriu Font Carpeta nova.... Introduïu `Notícies` (o un nom més apropiat per a la categoria d'aquesta font) en la línia d'edició i seleccioneu D'acord. El diàleg de Carpeta nova El diàleg de Carpeta nova

- Ara podeu arrossegar la font Planet Ubuntu cap a la carpeta nova. La carpeta de Notícies a la llista de fonts La carpeta de Notícies a la llista de fonts

### Navegació integrada de l'&akregator;

Quan es llegeixen articles de la font, sovint voldreu llegir la pàgina web a la que pertany l'article: alguns articles només contenen el títol, i no el contingut real. En aquest cas, necessitareu visitar la pàgina web per llegir tot l'article. O potser un article enllaça a un lloc web, o esteu llegint un blog i voleu fer un comentari en una entrada. Per a aquestes situacions, l'&akregator; conté un navegador web senzill. Cada vegada que seguiu un enllaç en el visor d'articles, per omissió, l'&akregator; obrirà l'enllaç en una pestanya nova.

Tingueu en compte que el navegador de l'&akregator; no intenta substituir el vostre navegador web preferit. Està destinat a la lectura d'articles, comentaris sobre aquests, o seguir un enllaç ràpidament. No és per a navegar per la web en general. No conté moltes característiques com sí que ofereixen els navegadors web.

## Configurar l'&akregator;

La majoria de les opcions de l'&akregator; s'enumeren en el seu diàleg de configuració. El diàleg de configuració es pot trobar sota el menú Arranjament Configura l'&akregator;...

### General

La pestanya General conté les opcions bàsiques i algunes altres sense categoria de l'&akregator;.

La pestanya General
La pestanya General

Global
  Mostra una icona a la safata del sistema

    Mostra la icona de l'&akregator; a la safata del sistema.

  Usa notificacions per a totes les fonts

    Estableix notificacions globals per a totes les fonts. Aquest ajustament anul·la el valor de notificació individual de cada font. Quan s'habilita, l'&akregator; notificarà de tots els articles nous obtinguts a qualsevol font. Si només voleu habilitar les notificacions per a algunes (però no totes) les fonts, deixeu aquesta opció inhabilitada i habiliteu les notificacions per a cadascuna de les fonts utilitzant el diàleg de propietats de la font en qüestió.

  Usa un interval d'obtenció

    Si no està marcada, l'interval de revisió estarà inhabilitat. Però, si es marca aquesta opció, podreu establir en Obtén les fonts cada: l'interval en què l'&akregator; cercarà automàticament noves entrades a la font. Tingueu en compte que obtenir articles genera trànsit i per tant pot ser costós per al proveïdor d'allotjament de la font que esteu llegint. Alguns llocs fins i tot poden bloquejar les connexions des de l'ordinador si s'intenta obtenir la font amb massa freqüència. En general, a 30 minuts és una bona elecció.

  Obtén les fonts cada:

    Està habilitat quan Usa un interval d'obtenció es troba marcat. Podeu especificar un interval de temps, després del qual es comprovaran les fonts per a articles nous. Per omissió serà de 30 minuts.

En iniciar
  Marca totes les fonts com a llegides en iniciar

    Quan s'habilita, l'&akregator; marcarà tots els articles com a llegits a l'inici.

  Obtén totes les fonts en iniciar

    Quan s'habilita, l'&akregator; obtindrà totes les fonts a l'inici.

Xarxa
  Usa la memòria cau del navegador (menys trànsit de xarxa)

    Quan s'habilita, la configuració del navegador usarà la seva memòria cau en l'actualització de les fonts. Podeu configurar-la en el diàleg de configuració del &konqueror;.

    Heu de deixar habilitada aquesta opció sempre que sigui possible. La inhabilitació d'aquesta opció condueix a un augment del trànsit de la xarxa. El trànsit causat pels agregadors que no utilitzen l'emmagatzematge en memòria cau augmenta els costos per als proveïdors i pot reduir la quantitat de fonts que ofereixin en el futur.

### Interceptor de l'URL

L'&akregator; es pot configurar per a substituir o eliminar imatges o marcs de les pàgines web que coincideixin amb una sèrie de filtres.

La pestanya Interceptor de l'URL
La pestanya Interceptor de l'URL

Per a una descripció detallada d'aquesta característica, vegeu els Filtres de bloqueig publicitari.

### Arxiu

Arxiva els articles mitjançant l'emmagatzematge dels enllaços dels articles. Aquí podeu limitar el nombre d'articles emmagatzemats i el mètode emprat per al seu arxivat. Aquests ajustaments són globals, emprats per totes les fonts de l'&akregator;. Si voleu utilitzar una configuració personalitzada per a una font, podeu establir-la en els diàlegs de propietats de cadascuna de les fonts a la pestanya Arxivat.

La pestanya Arxiu
La pestanya Arxiu

Paràmetres d'arxivat per omissió
  Conserva tots els articles

    Tots els articles seran mantinguts per sempre.

  Limita la mida de l'arxiu de fonts a:

    Si el nombre d'articles supera el límit escollit, els més antics s'esborraran. Tingueu en compte que els articles marcats seran ignorats en comptar el nombre d'articles: si el límit és de 500, i teniu 510 sense marcar i 50 marcats, l'&akregator; passarà per alt els 50 marcats i només eliminarà els 10 articles més antics sense marcar. Així que en aquest exemple, es mantindran 550 articles.

  Suprimeix els articles més antics de:

    Els articles més antics que el nombre de dies especificat seran eliminats de l'arxiu, llevat que tinguin establerta la marca de mantenir. L'&akregator; comprovarà el venciment dels articles a l'inici i després una vegada per hora, de manera que el seu venciment es pugui retardar.

  Desactiva l'arxivat

    Els articles no seran emmagatzemats -tots els articles seran rebutjats en sortir de l'&akregator;-.

No fer vèncer els articles importants

  Fent clic dret sobre un article s'obrirà un menú contextual des del qual podreu marcar aquest article com a important. Els articles marcats com a importants, no caduquen i seran conservats.

### Aparença

En aquesta pàgina podeu configurar l'aparença del visor d'articles i les pestanyes del navegador. Podeu especificar els colors, les mides i les famílies del tipus de lletra a utilitzar.

La pestanya Aparença
La pestanya Aparença

Colors de la llista d'articles

  Seleccionant Usa colors personalitzats podreu seleccionar els colors propis dels Articles sense llegir i Articles nous.

Mida del tipus de lletra
  Mida mínima del tipus de lletra:

    Estableix la mida mínima per al visor d'articles.

  Mida mitjana del tipus de lletra:

    Estableix la mida per omissió per al visor d'articles.

Tipus de lletra
  Tipus de lletra estàndard:

    En el visor d'articles, el contingut es representa utilitzant el tipus de lletra estàndard en la mida tipus de lletra mitjana. Si canvieu el tipus de lletra estàndard, el canvi s'aplicarà en el visor d'articles.

  Tipus de lletra d'amplada fixa:

    Si l'article utilitza un tipus de lletra fix al visor d'articles, el contingut es representarà amb aquesta família de tipus de lletra en la mida tipus de lletra mitjana.

  Tipus de lletra serif:

    Si l'article utilitza el tipus de lletra Serif, el qual s'utilitzarà per a representar la família que trieu aquí en la mida tipus de lletra mitjana.

  Tipus de lletra sans serif:

    Si l'article utilitza el tipus de lletra Sans-serif, el qual s'utilitzarà per a representar la família que trieu aquí en la mida tipus de lletra mitjana.

Subratlla els enllaços

  Marqueu-la si voleu subratllar per omissió els enllaços.

### Navegador

Aquesta pestanya us permet personalitzar el comportament de les pestanyes del navegador intern.

La pestanya Navegador
La pestanya Navegador

Clic amb el botó esquerre:

  Podeu triar tres accions per a l'acció del clic esquerre del ratolí: Obre en una pestanya (obre l'enllaç en una pestanya i posa en aquesta el focus), Obre en una pestanya de fons (obre l'enllaç en una pestanya, però manté el focus en l'actual) i Obre en un navegador extern per obrir un article en una finestra nova amb l'explorador per omissió.

Clic amb el botó del mig:

  Com l'anterior, podeu establir una de les tres accions per al clic mig del ratolí.

Per a la navegació externa
  Usa el navegador web per omissió

    Si està marcada, l'&akregator; utilitzarà el navegador web establert en &systemsettings;. Pot ser el valor per omissió del &kde;, &konqueror;, o un altre navegador en funció del que establiu aquí.

  Usa aquesta ordre:

    Podeu utilitzar un altre navegador web per al'&akregator; que no sigui el vostre per omissió al &kde;. Per a fer-ho, marqueu aquesta opció i introduïu l'ordre per al navegador, sempre que es trobi a la vostra $`PATH`.

Mostra el botó de tancament en cada pestanya

  Si aquesta opció està marcada, el botó de tancament apareixerà quan moveu el cursor sobre el costat esquerre del títol de la pestanya, de manera que pugueu tancar-les amb més facilitat.

### Avançat

La pestanya Avançat permet establir les opcions més avançades. Si no sabeu sobre els seus efectes, podeu deixar els valors per omissió.

La pestanya Avançat
La pestanya Avançat

Arxivat
  Dorsal d'arxivat:

    L'&akregator; actualment només utilitza la base de dades Metakit.

Llista d'articles
  Marca l'article seleccionat com a llegit després de

    Per omissió és 0 segons, la qual cosa significa que tan aviat com es fa clic en un article és marcat com a llegit. Podeu triar marcar qualsevol article com a llegit després d'un nombre determinat de segons.

  Reinicialitza la barra de cerques en canviar les fonts

    Això netejarà la barra de cerca en canviar la font.

## Referència d'ordres

### Menús i dreceres de teclat

#### El menú Fitxer

Fitxer Importa les fonts

  Obre el diàleg importador de fonts per a carregar Esquemes OPML amb les subscripcions de les fonts.

Fitxer Exporta les fonts

  Obre el diàleg desa com a i exporta les vostres fonts i estructura de carpetes com a un fitxer `.opml`.

&Ctrl;Q Fitxer Surt

  Surt de l'&akregator;.

#### El menú Edita

F2 Edita Edita la font...

  Edita la font actual per a canviar les seves propietats en el diàleg Propietats.

&Alt;Supr Edita Suprimeix la font

  Suprimeix la font actual.

#### El menú Visualitza

&Ctrl;&Maj;1 Visualitza Visualització normal, &Ctrl;&Maj;2 Visualitza Visualització de pantalla ampla i &Ctrl;&Maj;3 Visualitza Visualització combinada

  Tria el mode de visualització de l'&akregator;.

&Ctrl;+ Visualitza Augmenta el tipus de lletra

  Augmenta la mida del tipus de lletra en el visor d'articles.

&Ctrl;-Visualitza Minva el tipus de lletra

  Minva la mida del tipus de lletra en el visor d'articles.

#### El menú Vés

Fletxa esquerra Vés Article anterior

  Va cap a l'anterior article a la llista d'articles.

- Vés Article previ sense llegir

  Va cap a l'anterior article sense llegir a la llista d'articles.

Fletxa dreta Vés Article següent

  Va cap al següent article a la llista d'articles.

+ Vés Article següent sense llegir

  Va cap al següent article sense llegir a la llista d'articles.

P Vés Font anterior

  Va cap a l'anterior font a la llista de fonts.

&Alt;- Vés Font anterior sense llegir

  Va cap a l'anterior font sense llegir a la llista de fonts.

N Vés Font següent

  Va cap a la següent font a la llista de fonts.

&Alt;+ Vés Font següent sense llegir

  Va cap a la següent font sense llegir a la llista de fonts.

#### El menú Font

Inser Font Afegeix una font...

  Obre el diàleg per afegir una font.

&Maj;Inser Font Carpeta nova...

  Obre el diàleg per afegir una carpeta.

&Ctrl;R Font Marca la font com a llegida

  Marca la font actual com a llegida.

&Ctrl;&Maj;R Font Marca totes les fonts com a llegides

  Marca totes les fonts com a llegides.

F5 Font Obtén la font

  Obtén la font actual.

&Ctrl;L Font Obtén totes les fonts

  Obtén totes les fonts.

Esc Font Cancel·la l'obtenció de les fonts

  Atura l'&akregator; perquè no obtingui les fonts.

#### El menú Article

&Maj;Retorn Article Obre en una pestanya

  Obre l'article actual en una pestanya dins de l'&akregator;.

&Intro; Article Obre en una pestanya de fons

  Carrega l'article actual en una pestanya nova, però no donarà el focus automàticament a aquesta pestanya. Això és útil per a navegar en una font, obrir tots els articles interessants en pestanyes de fons i després llegir-los tots.

&Ctrl;&Maj;Retorn Article Obre en un navegador extern

  Obre l'article actual en un navegador extern.

&Ctrl;I Article Marca com a important

  Marca l'article actual com a important.

Article Marca com a

  Marca l'article actual com a llegit &Ctrl;E, nou &Ctrl;N o sense llegir &Ctrl;U

Supr Article Suprimeix

  Suprimeix l'article actual.

Article Envia l'adreça de l'enllaç...

  Obre el client de correu i adjunta l'enllaç en el correu.

Article Envia el fitxer...

  Obre el vostre client de correu i adjunta el fitxer en el correu.

#### Els menús Arranjament i Ajuda

Arranjament Mostra el filtre ràpid

  Mostra o culta el filtre ràpid. El filtre ràpid El filtre ràpid

De manera addicional, l'&akregator; té la configuració comuna al &kde; i els elements del menú Arranjament i Ajuda, per obtenir més informació llegiu les seccions sobre El menú Arranjament i El menú Ajuda dels Fonaments del &kde;.

Moltes de les accions proveïdes al menú també estan disponibles en els menús contextuals de la llista de fonts, a la llista d'articles i al visor d'articles.

## Crèdits i llicència

&akregator;

Copyright del programa: 2004-2010 autors de l'Akregator

Copyright de la documentació: 2006 Frank Osterfeld frank.osterfeld@kdemail.net

Copyright de la documentació: 2006 &Anne-Marie.Mahfouf; &Anne-Marie.Mahfouf.mail;

Traductor/Revisor de la documentació: &credits.Antoni.Bella;

&underFDL; &underGPL;

&documentation.index;